Document ID: /fineweb-2-swissfilter-quality_10-filterrobots/filtered/02038.jsonl.gz/4757

Radund 630 persunas han sustegnì l'administraziun da duana al cunfin cun la Frantscha. Staziunadas èn ellas stadas en las regiuns da Genevra, da Basilea e da l’Ajoie.
Cura ch’il Cussegl federal aveva decretà controllas da cunfin ils 16 da mars, aveva l’administraziun da duana survegnì bler dapli da far. Sinaquai han ins clamà l’armada. Differentas truppas èn stadas en acziun, sco davos anc il battagliun d’infantaria 65. A partir da glindesdi èn ils cunfins svizzers cun tut ils pajais da l'UE e da l'Efta puspè averts.